**דגם מישושי** (באנגלית: **Tactile model**), ידוע גם כ"מפה מישושית", "מפה טקטילית" או "דגם לעיוורים", הוא אובייקט תלת־ממדי המאפשר לאדם עם מוגבלות ראייה לחוות את המרחב בעזרת חוש המישוש.

הדרכת טיול בהר ציון ושימוש בדגם מישושי של כנסיית הדורמיציוןהדרכת טיול בהר ציון ושימוש בדגם מישושי של כנסיית הדורמיציון

מטרה
----

דגמים מישושיים משמשים לשיפור התמצאות במרחב עבור עיוור או אדם עם לקות ראייה. בנוסף, דגמים מישושיים מאפשרים העברת תכנים נוספים שלא על ידי חוש הראייה, כשלעיתים משולב בהם גם הסבר קולי המפשט את ההבנה. בניגוד לכתב ברייל שבו שולטים רק כ־10-25% מאוכלוסיית העיוורים, אלמנטים בעלי נפח וצורה מוחשיים יכולים לשמש כעזר לימודי לכלל אוכלוסיית לקויי הראיה.

עיצוב
-----

תכנון דגם מישושי הינו מלאכה ייחודית הדורשת הבנה של האופן בו אדם עיוור מפרש אובייקט במישוש ומתרגם אותו להבנה קוגניטיבית. לכן יש להקפיד על מספר עקרונות יסוד:

* גודל: גודל מיטבי של דגם מישושי יהיה כזה שהעיוור יוכל להקיף בו זמנית בשתי ידיו, בערך 30X30X30 ס"מ.
* פרטים: יש להימנע מגודש פרטים ולהתמקד רק בפרטים החשובים ביותר.
* צבע: למרות שלכאורה מדובר ב"דגם לעיוורים" חלק מהמשתמשים בו יהיו בעלי ראייה לקויה. משום כך מומלץ להדגיש פרטים חשובים בצביעה בניגוד חזותי גבוה, בעיקר צהוב וכחול.
* כיתוב: מומלץ להימנע מכיתוב יתר ולהתמקד בסמלול בין לאומי.

דגם מישושי של מערכת המים בתל באר שבע הדגם כולל צביעה בניגוד חזותי

מפות מישושיות
-------------

מפה מישושית של אגמון החולה הכוללת "מפה טקטילית" ניגוד חזותי, כתב ברייל וניגוד צבע חזותי. תכנון וייצור: "נהיר. הנגשת תכנים".
מפות מישושיות הן דגמים מישושיים המשמשים להתמצאות. המפות יכולות להיות הסבר לניווט בחלל אדריכלי, למשל לובי או קבוצת מבנים, או בשטח פתוח כפארק, גן לאומי או שמורת טבע. יש למקם את המפה בכניסה לאתר ולכלול בה רק את התכנים החשובים להתמצאות.

דגם מישושי קולי
---------------

שימוש בדגמים מישושיים בהדרכה במצדה להמחשת כלי המצור הרומיים. תכנון וביצוע הדגמים: נהיר. הנגשת תכנים.שימוש בדגמים מישושיים בהדרכה במצדה להמחשת כלי המצור הרומיים. תכנון וביצוע הדגמים: נהיר. הנגשת תכנים.
השימוש של אדם עיוור בדגם מישושי (בעיקר מפה מישושית) הינו מאתגר. הדגמים המישושיים המתקדמים יותר כוללים בתוכם מערכת קול ממוחשבת וחיישני קרבה. מגע של המשתמש בדגם יפעיל גם הסבר קולי.

דוגמאות למפות כאלה בארץ:

* אגמון החולה. תחנת צפרות. דגמים מישושיים של ציפורים. מגע בציפור נשמע את הציוץ האופייני לה.
* בית ברל. מפות התמצאות מישושיות

שימושים נוספים
--------------

דגמים מישושיים אומנם מתוכננים לאנשים עם לקות ראייה אך בשל הדרישה לסכמטיות ומסר נהיר דגמים אלו משמשים באופן מוצלח גם את כלל המבקרים באתר בו מותקן דגם מישושי. אוכלוסייה ייחודית נוספת הנעזרת בדגמים אלו הם אנשים עם מוגבלות שכלית התפתחותית (מש"ה).

### בחקיקה בישראל

תקנות שוויון זכויות לאנשים עם מוגבלות (התאמות נגישות לשירות), תשע"ג-2013 דורשות מכל גוף לספק חוויה שוויונית גם לאנשים עם מוגבלות. התקנות מחייבות כל גוף להנגיש לא רק את המבנים והתשתיות אלה גם את השירות והתכנים, התקן הישראלי הרלוונטי לנושא הוא תקן 1918 חלק 4 הקרוי נגישות הסביבה הבנויה: תקשורת, שפורסם בשנת 2019. הגוף בישראל שאמון על אכיפת התקנות הוא נציבות שוויון זכויות לאנשים עם מוגבלות.[דרושה הבהרה]

דגמים מישושיים בישראל
---------------------

בישראל קיימים לא מעט דגמים מישושיים או מפות מישושיות, אולם רובם אינם עונים באופן מלא על הדרישה מדגם מישושי המיועד (גם) לאנשים עם מוגבלות ראייה. להלן מספר מקומות בארץ בהן ניתן לראות ולמשש דגמים שכאלה:

* אנ"א תל חי. דגם מישושי גדול מאוד וצבעוני של כל ארץ ישראל.
* טיילת בית שאן. מפה מישושית בניגוד חזותי.
* אגמון חולה, תחנת צפרות. סדרת דגמים מישושיים של תכנים הקשורים בציפורים ונדידה.
* אולמות האבירים עכו העתיקה. סדרת מפות מישושיות להתמצאות ודגם מישושי של שחזור האתר.
* גן החושים, פארק הירקון, תל אביב. מפות מישושיות ברחבי הגן המונגש.
* גן לאומי עיר דוד. דגמים מישושיים של "בית אחיאל" ושל נקבת השילוח.
* גן לאומי מצדה. ריכוז דגמי מתכת מישושיים של תכנים שונים באתר הניתנים גם למישוש.
* גן לאומי תל באר שבע. סדרת דגמים מישושיים קטנה כוללת ניגוד חזותי.

ראו גם
------

* נגישות המרחב הציבורי לאנשים עם הפרעות ראייה

קישורים חיצוניים
----------------

* קבוצת מיקוד לבדיקת דגמים מישושיים לאנשים עם מוגבלויות - 2014
* תקנות השירות, (פרסום: 2013, משרד המשפטים)
* ת.י. 1918 חלק 4. נגישות הסביבה הבנויה: תקשורת. תקן ישראלי של מכון התקנים העוסק בשילוט ושילוט מישושי.
* מוצרי המחשה ללקויי ראייה, באתר נגישות ישראל
* אתר למנויים בלבד עופר אדרת, מדפיס את המציאות בתלת־ממד, באתר הארץ, 27 בספטמבר 2015
* Making tactile maps is fun and extremely useful! Kids, מאמר קצר המסביר כיצד לייצר מפה מישושית
* Using a Tactile Map With a 5-Year-Old Child in a Large-Scale Outdoor Environment
* גן חמשת החושים בפארק הירקון בו בוצע שימוש נרחב בשילוט מישושי.

הערות שוליים
------------

1. ↑  Tactile, www.atelierlajuntana.com
2. 1 2 3 4  מוצרי המחשה ללקויי ראייה, באתר www.aisrael.org